b'\n_START_ARTICLE_\nLon\xc4\x8devina dogu\n_START_PARAGRAPH_\nLon\xc4\x8devina dogu\xc2\xa0(\xe5\x9c\x9f\xe5\x81\xb6,\xc2\xa0"glinena figura") so \xc4\x8dloveku podobne in \xc5\xbeivalske figure, narejene v poznem obdobju D\xc5\xbeomon med let 14.000-400 pr. n. \xc5\xa1t. na starodavnem Japonskem. V slede\xc4\x8dem obdobju Jajoj se dogu\xc2\xa0ve\xc4\x8d ne izdeluje. Slog je odvisen od \xc4\x8dasa in kraja najdbi\xc5\xa1\xc4\x8da. Po navedbah Narodnega muzeja japonske zgodovine je najdenih predmetov okoli 15.000. Izdelovali so jih povsod na Japonskem, razen na Okinavi. Ve\xc4\x8dina najdb je iz vzhodne Japonske, na zahodu so redke. Namen dogu je neznan in ga ne smemo zamenjati z lon\xc4\x8devino haniva, pogrebnimi predmeti iz obdobja Kofun (250-538)._NEWLINE_Vsakdanjim kerami\xc4\x8dnim predmetom iz istega obdobja pravimo lon\xc4\x8devina D\xc5\xbeomon.\n_START_SECTION_\nZna\xc4\x8dilnosti\n_START_PARAGRAPH_\nNekateri strokovnjaki teoretizirajo, da so delovale kot\xc2\xa0upodobitve ljudi, ki manifestirajo nekak\xc5\xa1no simpati\xc4\x8dno \xc4\x8darovnijo.\xc2\xa0Kot primer naj bi dogu\xc2\xa0lahko prevzele bolezni, potem pa so jih\xc2\xa0uni\xc4\x8dili, s \xc4\x8dimer so se bolezni ozdravile, nesre\xc4\x8da pa izginila._NEWLINE_Dogu\xc2\xa0so narejene iz gline, visoke so 10-30 centimetrov. Ve\xc4\x8dina figur je \xc5\xbeenstvenih, z velikimi o\xc4\x8dmi, ozkim pasom in \xc5\xa1irokimi boki.\xc2\xa0Mnogi mislijo, da predstavljajo boginje. Velik trebuh je povezan z nose\xc4\x8dnostjo, zato so jih takratni ljudje verjetno smatrali za boginje matere.\xc2\xa0Glede na Metropolitanski muzej\xc2\xa0umetnosti so figure povezane z rodovitnostjo/plodnostjo in \xc5\xa1amanisti\xc4\x8dnimi obredi.\xc2\xa0Dogu\xc2\xa0imajo velike obrate, male roke in dlani ter kompaktna telesa. Nekatere imajo morda nao\xc4\x8dnike ali pa obraze v obliki srca. Ve\xc4\x8dinoma imajo ozna\xc4\x8dene obrate, prsa in ramena, kar nakazuje tetova\xc5\xbee in mo\xc5\xbenost vrezovanja z bambusum.\n_START_SECTION_\n\xc5\xa0ako-dogu\n_START_PARAGRAPH_\n\xc5\xa0akoki-dogu (\xe9\x81\xae\xe5\x85\x89\xe5\x99\xa8\xe5\x9c\x9f\xe5\x81\xb6, "dogu\xc2\xa0z nao\xc4\x8dniki") so nastale v obdobju D\xc5\xbeomon in so skoraj sinonim za vso lon\xc4\x8devino dogu. \xc5\xa0akoki\xc2\xa0pomeni naprava za blokiranje svetlobe, saj spominjajo o\xc4\x8di na tradicionalna inuitska o\xc4\x8dala, ki \xc5\xa1\xc4\x8ditijo pred snegom. Zna\xc4\x8dilna je tudi pretirano velika \xc5\xbeenstvena zadnjica, prsi in stegna.\xc2\xa0Trebuh je pokrit z vzorci, naslikanimi s cinoberjem. Ve\xc4\x8dje figure so votle, da bi prepre\xc4\x8dili pokanje med \xc5\xbeganjem._NEWLINE_Cele figure so redke, ve\xc4\x8dini manjka roka, noga ali drug del telesa, saj so bili odrezani, morda med rituali za plodnost.\n_START_SECTION_\nPsevdoarheologija\n_START_PARAGRAPH_\nZaradi skrivnostne narave figur so se pojavile mnoge neznanstvene teorije glede izgleda, ki spominjajo na astronavtsko opravo, o\xc4\x8di pa nakazujejo na bitja onkraj zemlje, t.i. "ancient aliens".'